[{"text_idx": "#000039", "text": "Mae llwybr troednoeth hon \u2013 un o\u2019r cyntaf o'i fath yng Nghymru \u2013 yn rhoi cyfle i chi ddilyn o\u0302l troed rhyfelwyr Celtaidd yng Nghastell Henllys."}, {"text_idx": "#000040", "text": "Gan ddilyn yr afon Nant Duad, mae\u2019r llwybr yn cynnwys wyth arwyneb gwahanol y bydd cerddwyr yn eu teimlo wrth gerdded yn droednoeth, a\u2019r rheini\u2019n cynnwys graean fflint crensiog, clai sy\u2019n slwtsian, bonion coed a sglodion coed."}, {"text_idx": "#000041", "text": "Mae\u2019r llwybr yn dechrau o dan dwnnel helyg ac yn gorffen gyda stepiau i lawr at yr afon er mwyn i\u2019r cerddwyr allu golchi eu traed cyn gwisgo\u2019u hesgidiau unwaith eto."}, {"text_idx": "#000042", "text": "Cafodd y llwybr ei hun, a\u2019r adrannau gwahanol, eu creu gan di\u0302m o weithwyr dan hyfforddiant sy\u2019n gweithio gydag Awdurdod y Parc Cenedlaethol fel rhan o brosiect Sgiliau ar Waith, a ariennir gan gynllun Sgiliau ar gyfer y Dyfodol Cronfa Dreftadaeth y Loteri."}, {"text_idx": "#000043", "text": "Roedd y prosiect yn cynnwys codi lefel yr hen lwybr troed oherwydd problemau gorlifo, a bu\u2019r gweithwyr dan hyfforddiant yn gweithio dan arweiniad y Warden Dylan Evans o Gastell Henllys, gyda chymorth ychwanegol gan Di\u0302m Wardeiniaid y Gogledd."}, {"text_idx": "#000044", "text": "Mae\u2019r llwybr hefyd yn cynnwys llwybr troed hygyrch sy\u2019n addas ar gyfer cadeiriau olwyn a phramiau, felly mae\u2019n ddigon hawdd osgoi unrhyw adrannau. Mae hyn hefyd yn gadael i bobl sy\u2019n dymuno peidio a\u0302 thynnu eu hesgidiau fwynhau mynd am dro ar hyd glan yr afon."}, {"text_idx": "#000046", "text": "Ar o\u0302l y llwybr, gall yr ymwelwyr fynd ymlaen i\u2019r Pentref Oes Haearn neu fynd yn o\u0302l i\u2019r Ganolfan Ymwelwyr, sy\u2019n cynnwys lle chwarae i blant, safle picnic a chaffi ar lan yr afon."}, {"text_idx": "#000050", "text": "Ble bynnag mae pobl yn mynd, rydym yn gadael ein ho\u0302l ar yr amgylchedd. Doedd y bobl oedd yn byw yng ngogledd Sir Benfro ddim yn eithriad. Gadawsant e..."}, {"text_idx": "#000052", "text": "Bob blwyddyn \u2013 ers dros 20 mlynedd \u2013 mae tua 6,000 o blant wedi ymweld a\u0302 Chastell Henllys i weld, arogli a chyffwrdd bywyd mewn pentref o\u2019r Oes..."}]